O mașină de lux Ferrari a fost ridicată de polițiști, în București, pentru că era parcată neregulamentar. Momentul a fost înregistrat de un telespectator Digi24.

Primăria Capitalei a început ridicarea mașinilor parcate în zone interzise din 26 august. Platformele au intervenit astfel, de atunci, în mai multe cazuri.

Decizia Primăriei Capitalei a stârnit o mulțime de controverse. Avocatul Poporului a cerut Prefecturii să atace hotărârea în instanță, pe motiv că ridicarea mașinilor în București nu se poate face de către polițiștii locali.

„Scopul Poliției Locale în speța de ridicare a mașinilor nu e acela de a lua din atribuțiile Poliției Rutiere, ci acela de a putea răspunde cât mai repede unei necesități de deblocare a circulației”, spune Tudor Ionescu, consilier general CGMB.

Deranjată de reacția Avocatului Poporului, primarul Capitalei, Gabriela Firea, a răspuns pe Facebook, spunând că instituția condusă de Renate Weber încurajează lipsa bunului-simț.

Citește și Lista străzilor de unde vor fi ridicate mașinile parcate ilegal

Redactor: Cristina Tudor